Държавен вестник, бр. 53, 2010 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  53
32. Операции на езика – частична или тотална 
резекция.
33. Резекция на горната челюст.
34. Резекция на долната челюст.
35. Операции на тумори на устната.
36. Операции на паротидната жлеза – частична, 
паротидектомия.
37. Шийни лимфаденектомии по Ванах, Крайл 
и др.
38. Операции при хемангиоми.
39. Хейлопластика.
40. Уранопластика.
41. Пластични операции за затваряне на дефекти 
с тъкани по съседство.
42. Пластични операции за затваряне на дефекти 
с дистантни ламба.
43. Пластични операции за затваряне на дефек­
ти с автотрансплантанти и алотрансплантанти.
5619
МИНИСТЕРСТВО
НА ОТБРАНАТА
НАРЕДБА № Н-19
от 25 май 2010 г.
за условията и реда за разработването и 
планирането на курсове за придобиване, 
повишаване на квалификацията и преквали­
фикацията, както и за кандидатстването на 
военнослужещите и цивилните служители от 
Министерството на отбраната, структурите 
на пряко подчинение на министъра на отбра­
ната и Българската армия за обучение в тях
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се уреждат услови­
ята и редът за разработване и планиране на 
курсовете за придобиване, повишаване на 
квалификацията и преквалификацията, както 
и за кандидатстването за обучение в тях на 
военнослужещите и цивилните служители от 
Министерството на отбраната, структурите на 
пряко подчинение на министъра на отбраната 
и Българската армия във военните академии, 
висшите военни училища, професионалните 
колежи и центровете (базите) за подготовка.
Чл. 2. (1) Придобиването на квалификация 
е обучение на военнослужещи и цивилни слу­
жители по професия или част от професия, 
включващо съвкупността от професионални 
компетенции и необходимите за тяхното фор­
миране общообразователни знания и умения.
(2) Професионалните компетенции се фор­
мират на основата на придобити знания и 
умения, които способстват за проявяване на 
инициативност, за работа в екип и за качест­
вено упражняване на определена професия 
според държавните образователни изисквания 
за придобиване на квалификация по професия.
(3) Повишаването на квалификацията е 
обучение за поддържане и усъвършенстване 
на професионалните знания и умения на во­
еннослужещите и цивилните служители през 
целия период на тяхната служба в съответствие 
с длъжностната им характеристика, сегашните 
и бъдещите задачи на въоръжените сили, по­
стиженията на военната наука и развитието на 
въоръжението и бойната техника.
(4) Квалификацията е критерий за степента 
на овладяване на знания, умения и професи­
онални качества, необходими за изпълнение 
на функции и трудова (служебна) дейност, 
определени в длъжностната характеристика за 
конкретната длъжност.
Чл. 3. Квалификацията се придобива, по­
вишава и усъвършенства чрез обучение в 
длъжностна и допълнителна квалификация и 
преквалификация.
Чл. 4. (1) Длъжностната квалификация е 
обучение за овладяване на знания и умения, 
необходими за заемане на конкретни длъжности.
(2) Придобиването на съответната по-ви­
сока длъжностна квалификация е условие за 
повишаване на военнослужещите във военно 
звание и/или длъжност.
Чл. 5. (1) Допълнителната квалификация е 
обучение за усвояване на допълнителни знания 
и умения, необходими в процеса на професи­
оналната дейност.
(2) Допълнителната квалификация включва 
целева квалификация и езикова квалификация:
1. целевата квалификация е предварителна 
подготовка за своевременно и ефективно изуча­
ване и усвояване на предстоящи за въвеждане 
бойна техника и въоръжение; за придобиване 
на по-висока квалификация по специалности, по 
които не се подготвят специалисти във висшите 
военни училища, за изучаване и усвояване на 
изчислителна, организационна и друга техника 
и дейности в зависимост от функционалните за­
дължения и щатните (длъжностни) потребности;
2. езиковата квалификация е обучение за 
придобиване и усъвършенстване на чуждоези­
кови знания и умения.
(3) За допълнителна квалификация се смята 
участието в семинари, конгреси, конференции и 
симпозиуми, от които се получава сертификат 
за участие.
Чл. 6. Преквалификацията е придобиване 
на нови знания и умения по различна специ­
алност за изпълнение на дейности, свързани с 
преназначаването на друга длъжност или при 
заемане на длъжности, за които се изисква 
специфична подготовка.
Чл. 7. При провеждане на целева квали­
фикация за изучаване на бойна техника и 
въоръжение може да се организира практиче­
ско обучение в различни форми в щабовете и 
военните формирования на Българската армия.
Чл. 8. Повишаването на квалификацията на 
военно-медицинските специалисти се извършва 
по реда и при условията на правилника за ус­
тройството и дейността на Военномедицинска 
академия.
Чл. 9. (1) Повишаването на квалификацията 
на служителите от служба „Военна полиция“ 
се провежда по реда и при условията на тази 
наредба и/или в Академията на МВР.